Държавен вестник, бр. 21, 2013 г., стр. 11

БРОЙ  21	
Д Ъ Р Ж А В Е Н  В Е С Т Н И К 	
СТР.  11  
Раздел II
Подготовка на учениците от средните учили­
ща, свързана с отбраната на страната 
Чл. 5. (1) Учениците от девети и десети 
клас в средните училища преминават задъл­
жителна подготовка по чл. 56, ал. 1 от Закона 
за резерва на въоръжените сили на Република 
България в рамките на 5 учебни часа за де­
вети клас и 5 учебни часа за десети клас от 
определените часове на класа. 
(2) Организационната форма за провеждане 
на часовете по ал. 1 е класно-урочна.
(3) Подготовката по ал. 1 се провежда в 
периода от 1 декември до края на учебната 
година.
Чл. 6. (1) Съдържанието на подготовката 
на учениците в девети клас е с тематична 
насоченост, както следва:
1. задължения на гражданите на Република 
България по отбраната на страната;
2. същност и съдържание на гражданско-
военните отношения;
3. оказване помощ на населението от въ­
оръжените сили при кризи от военен характер;
4. действия за оцеляване при актове, из­
вършвани от терористични, екстремистки и 
престъпни групи и военни действия, както 
и при откриване на невзривени боеприпаси;
5. защита на критичната инфраструктура 
и участие на въоръжените сили в спасителни 
и евакуационни дейности.
(2) Съдържанието на подготовката на учени­
ците в десети клас е с тематична насоченост, 
както следва:
1. въоръжени сили на Република Бълга­
рия – история и настояще;
2. мисии и задачи на въоръжените сили 
на Република България; участие в операции 
и мисии извън територията на страната;
3. същност, цели и задачи на резерва на 
въоръжените сили на Република България;
4. въоръжения и екипировка на военнослу­
жещите във видовете въоръжени сили; 
5. приемане на служба във въоръжените 
сили и в резерва на въоръжените сили на 
Република България.
Чл. 7. (1) До 15 юли на съответната година 
директорите на средните училища заявяват 
до съответните териториални структури за 
водене на военния отчет към Централното 
военно окръжие броя на паралелките девети 
и броя на паралелките десети клас за следва­
щата учебна година, в които ще се провежда 
подготовката по чл. 6 за предстоящата учебна 
година.
(2) До 30 септември и до 15 февруари съ­
ответно за първия и за втория учебен срок 
на текущата учебна година директорите на 
средните училища представят на съответните 
териториални структури за водене на военния 
отчет към Централното военно окръжие сед­
мичните разписания, в които е предвидено да 
се провежда подготовката по чл. 6.
Чл. 8. До 15 октомври и до 1 март съответно 
за първия и за втория учебен срок на текущата 
учебна година началникът на Централното 
военно окръжие утвърждава план-графиците 
на съответните териториални структури за 
водене на военния отчет за осигуряване под­
готовката на учениците в средните училища. 
Чл. 9. (1) Подготовката на учениците в 
средните училища се провежда в присъствието 
на класния ръководител от военнослужещ, 
определен със заповед на министъра на отбра­
ната, от цивилен служител от териториалните 
структури на Централното военно окръжие 
или от цивилно лице въз основа на сключен 
граждански договор. 
(2) Военнослужещите по ал. 1 се номинират 
от командирите (началниците) на военните 
формирования, от ръководителите на струк­
турите на пряко подчинение на министъра 
на отбраната или от ръководителите на ад­
министративните звена в Министерството 
на отбраната.
(3) Цивилните служители от териториал­
ните структури на Централното военно ок­
ръжие по ал. 1 се определят от началниците 
на военните окръжия.
Чл. 10. Въз основа на план-графиците по 
чл. 8 началникът на Централното военно 
окръжие прави предложение до министъра 
на отбраната за създаване на организация за 
избиране на цивилните лица по чл. 9, ал. 1, 
с които ще се сключат граждански договори.
Чл. 11. (1) До 20 август на съответната 
година Централното военно окръжие и не­
говите териториални структури изпращат до 
командирите на военни формирования от 
гарнизоните на териториален принцип заявка 
за лицата по чл. 9, ал. 2.
(2) До 1 октомври на съответната година 
командирите на видовете въоръжени сили и 
ръководителите на структурите на пряко под­
чинение на министъра на отбраната изпращат 
по команден ред предложения с номинираните 
от тях военнослужещи по ал. 1 до структу­
рата по управление на човешките ресурси в 
Министерството на отбраната.
(3) До 10 ноември на съответната година 
министърът на отбраната издава заповед за 
определяне на военнослужещите, провеждащи 
подготовката. 
Чл. 12. До 20 ноември на съответната 
година определените лица по чл. 9, ал. 1 се 
изпращат във военна академия и във висши­
те военни училища за провеждане с тях на 
семинар по изпълнение на задълженията им 
за осигуряване подготовката на учениците в 
средните училища.